JUMAL KÕNELEB
Tere taas kõigile vaatajatele!
Oleme rääkinud mitmes osas Jumala õnnistusest ja sellest,
et Jumala õnnistus on meie peal. Ta tahab meid õnnistada iga päev.
Kõik, mida me omame, on ise juba Jumala õnnistus.
Võimalus elada on kingitus ja õnnistus.
Oleme saanud palju tagasisidet. Õnneks ka palju positiivset.
Kirjades on olnud ka palvesoove inimestelt,
kes kannatavad erinevate haiguste tõttu.
Tahame täna sind julgustada just selles valdkonnas,
et Jumala õnnistuse, pääste- ja lepitustöö juurde
kuulub ka tervenemine. Kas pole nii, Joy?
Täna me räägime tervenemisest.
Kui me täna poole tunni jooksul
räägime Jumala Sõna tervenemise kohta,
siis on see vaieldamatult asi,
mis paneb Jeesuse südame rõõmustama.
See on asi, mida Jeesus 100% tahab teha.
Ta tahab tervendada haiged.
Kui me loeme evangeeliume, näeme, et üks Tema peaülesanne
mida Ta kõige rohkem tegi, oli haigete tervendamine.
Hb 13:8 ütleb nii: "Jeesus Kristus on seesama",
"Jeesus Kristus on seesama eile ja täna ja igavesti!"
Tal on sama hooliv süda, kaastunne ja tervendav vägi
on siin meiega koos täna! Ta on ülestõusnud surnuist
ja Ta tahab teha neid samu tegusid selle sama väega
kui 2000 aastat tagasi.
Täna Jeesus tervendab haigeid, see on tervenemise päev!
Ta kavatseb tervendada! Kui on tervenemiskoosolek,
tuleb Jeesus alati kohale. Ta tahab alati tervendada.
Sina, kes vajad tervenemist, Su süda võib hüpata rõõmust,
sest nüüd on see aeg ja hetk, mil Ta kavatseb Sind puudutada!
Jeesus on hea, Ta on valgus, Temas ei ole mingit pimedust.
See ei tule sellest, et Jan ja Joy on kuidagi erilised.
See on üksnes sellest, et Jumal on sama hea
ja Jeesus on muutumatu. Sellepärast Ta tahab seda teha.
Mitmed mõtlevad, mis on Jumala tahe.
Kas Ta tahab tõesti tervendada?
Nagu Joy ütles - Jeesus tuli meile näitama,
mis on Jumala tahe.
Oma Pojas näitas Jumal sel ajal, kui Jeesus käis maa peal,
mis on Jumala tahe.
Hb 10:7 ütleb nii: "Siis ma ütlesin: Vaata, ma tulen -
rullraamatusse on minust kirjutatud - tegema sinu tahtmist, oh Jumal!”
Jeesus tuli Jumala tahtmist tegema.
Jh 5:19 ütleb veel nii:
"Siis Jeesus vastas neile: Tõesti, tõesti, ma ütlen teile,
Poeg ei saa midagi teha iseenesest, ta teeb vaid seda,
mida näeb tegevat Isa, sest mida iganes Isa teeb,
seda teeb ka Poeg."
Jeesus ütles seega, et Ta teeb vaid oma Isa tahtmist
2000 aastat tagasi tegi ta samuti enda Taevase isa tegusid.
Kui loed evangeeliume ja mina tahaksin lugeda
kohe mitu kohta sellest, mida Jeesus tegi haigetele,
siis lase Jumala Sõnal veenda Sind!
Sa ei pea meie tunnistust ega kellegi teise ütlust uskuma.
Lase Jumala Sõnal enesele rääkida.
Vaata seda, mida Jeesus tegi.
Miks on oluline rääkida Piibli ja Jeesuse sõnu tervenemise kohta?
Õp 4:20 "Mu poeg (tütar), pane tähele mu sõnu,
pööra oma kõrv mu kõnede poole!
Ära kaota neid enesel silmist, hoia need oma südames;
sest need on eluks sellele, kes need leiab,
ja terviseks kogu ta ihule!"
Jumala Sõna on ravim.
Kes on haige, vajab ravimeid.
Ta vajab ravimit, mis võtab selle haiguse ära
ja tervendab selle.
Kui oleme haiged, siis me läheme sageli arsti juurde
ja soovime, et arst annaks tableti, salvi või ravimi,
mis läheb kehasse ja ravib ning võtab selle haiguse ära.
Issand on andnud meile ravimi.
See on Tema Sõna, mille Ta on andnud.
Kui me nüüd räägime, siis lase neil sõnadel
minna igasse ihurakku ja lase neil mõjuda.
Võta ja söö neid sõnu nagu ravimit.
Me võtame haiguse ilmnemisel poole tunni jooksul ravimit.
Kui Sinus on kibedust ja Sa ei taha seda enam kuulata,
siis kuula ikkagi! Ava oma süda. Mitte meile, vaid Jumala Sõnale.
Jumala Sõna on tõesti ravim. Ma hakkan nüüd siit lugema.
Loen mitu salmi, mis räägivad sellest, mida Jeesus tegi,
kui Ta kohtas haigeid. Täna kohtub Ta Sinuga!
Kui oled haige, tahab Jeesus Sinuga kohtuda.
Kui ma loen neid salme, siis pane kasvõi silmad kinni
ja lihtsalt võta need vastu.
Ma ei hakka ütlema, kõigi kohta, kus need leiduvad,
lihtsalt loen need üksteise järel. Lase neil minna oma südamesse!
Kuula!
"Jeesus rändas läbi kogu Galilea, õpetades nende sünagoogides
ja jutlustades evangeeliumi Kuningriigist ning tervendades
haigeid ja vigaseid rahva seas. Ja kuuldus Jeesusest levis
üle kogu Süüria, ja tema juurde toodi kõik,
kes põdesid mitmesuguseid tõbesid ja olid piinade käes
ja kurjast vaimust vaevatud ja langetõbised ja halvatud,
ning tema tegi nad terveks." (Mt 4:23-24)
"Aga õhtu jõudes toodi Jeesuse juurde palju
kurjadest vaimudest vaevatuid,
ja ta ajas neist vaimud välja sõnaga
ning tervendas kõik haiged," (Mt 8:16)
"Ja Jeesus rändas läbi kõik linnad ja külad,
õpetades nende sünagoogides
ja jutlustades evangeeliumi Kuningriigist ja parandades
kõik haigused ja kõik nõtrused." (Mt 9: 35)
"Siis toodi Jeesuse juurde kurjast vaimust vaevatu,
kes oli pime ja tumm, ning Jeesus tegi ta terveks,
nii et tumm rääkis ja nägi." (Mt 12:22)
"Ja kui Jeesus astus paadist välja ja nägi suurt rahvahulka,
läks ta meel haledaks ning ta tervendas
nende haiged. (Mt 14:14)
Ja ta juurde tulid suured rahvahulgad,
kaasas jalutuid, vigaseid, pimedaid, kurte ja palju teisi
ning panid need tema jalgade ette ja tema tegi nad terveks,"
(Mt 15:30)
"Ja talle järgnesid rahvahulgad, ning ta tegi nad seal terveks."
(Mt 19:2)
"astus ta juurde pimedaid ja jalutuid
ning ta tegi nad terveks." (Mt 21:14)
"Ja ta tervendas paljusid, kes põdesid mitmesuguseid haigusi,
ning ajas välja palju kurje vaime
ega lubanud kurjadel vaimudel rääkida," (Mk 1:34)
"sest ta tegi terveks paljusid, nii et tema peale rõhusid
kõik need, keda vaevas mingi häda, püüdes teda puudutada." (Mk 3:10)
"Te teate seda, kuidas Jeesus Naatsaretist,
keda Jumal oli võidnud Püha Vaimu ja väega,
käis mööda maad head tehes ja parandades kõiki
kuradi poolt rõhutuid, sest Jumal oli temaga." (Ap 10:38)
Jeesus tervendas kõik haiged.
Jeesus tahab ka tänapäeval tervendada kõiki haigeid.
Kui Piibel ütleb "kõik", siis see tähendabki kõiki.
Mitte ühelgi korral, mitte kellegi puhul
ei ütlnud Jeesus, et see tervenemine ei kuulu sulle.
Neid kirjakohti on veel.
Mitte kordagi ei öelnud Jeesus kellelegi,
et see haigus on sulle selleks, et õpiksid midagi
või sa pead veel veidi kannatama.
Jeesus, kes tuli tegema oma Isa tahet
ja ei saanud kunagi teha midagi muud, kui seda,
mida nägi Isa tegevat, tervendas alati kõik haiged.
Jeesus tahab ka tänapäeval tervendada kõik haiged.
Me kuulutame Sulle Jumala Sõna,
mitte meie kogemusi või teiste uskumusi.
Me räägime seda, mida Jeesus tegi ja õpetas.
Tema ilmutas ja ilmutab siiani Jumala tahet. Halleluuja!
Seda imetore kuulata, aga on ka tähtis lugeda.
Jumala Sõna saab minna kõrvade kaudu südamesse,
aga ka silmade kaudu südamesse.
Kui Sul on Piibel, võta see ja vaata oma silmadega
neid tervenemiskirjakohti.
Ma otsin ise, et ka Sul on aega otsida.
Võtame Luuka 5:18.
Siin on kirjeldatud sõpru, kellel oli usku.
Sõbrad viisid halvatud mehe peaaegu vägisi
kõigi takistuste kiuste Jeesuse ette - Lk 5:18.
"Ja ennäe, mehed kandsid kanderaamiga inimest,
kes oli halvatud, ja püüdsid teda sisse tuua
ning asetada Jeesuse ette.
Ja kuna nad rahvahulga tõttu ei leidnud teed,
kuidas teda sisse tuua..."
ka meile võib tunduda, et on takistused tervenemise ees,
ja see ei pruugi tulla minu ette hõbekandikul.
Kuid tea, et need mehed ei pööranud ringi
ega mõtelnud, et on liiga palju inimesi
ja see ei õnnestu ja läheme koju. Ei!
Nad olid põikpäised. Mõnikord tuleb ka meil
olla põikpäine oma tervenemise osas. Peame olema järelejätmatult
Jeesuse jalge ees.
"läksid nad üles katusele ja lasksid ta koos kanderaamiga
tellislaest läbi, keset tuba otse Jeesuse ette.
Ja nende usku nähes ütles Jeesus: Inimene, sinu patud on sulle
andeks antud!” Ja hiljem Ta ütleb: "ma ütlen sulle:
Tõuse püsti, võta oma kanderaam ja mine koju!”
Sama hingetõmbega andis Jeesus
tema patud andeks ja tervendas haigusest.
Sama kuulutab Taavet Psalmis 103:2-5
"Kiida, mu hing, Issandat, ja ära unusta ainsatki tema heategu!
Tema annab andeks kõik su ülekohtu, tema parandab kõik su tõved."
Joy rääkis, et üks Sõna kuulutaja oli uurinud,
mida Piiblis tähendab sõna "kõik".
Ta uuris algtekste heebrea ja kreeka keeles.
Mida see "kõik" tähendab? Kas päris kõike või midagi muud?
Ta uuris ja uuris ja arvake, mis selgus? Ta sai selgeks
selle sügava saladuse, et kui Piibel ütleb "kõik",
siis see tähendabki kõike.
Kui Piibel ja Jumal ütlevad "kõik", siis see tähendabki kõike.
Ma tean, et see on üle meie arusaamisvõime.
Ekraani ees on kindlasti neid, kes mõtlevad,
et miks see ei käi minu kohta?
Jumal ongi ülevoolav, Tema headus ongi üle mõistuse suur.
Ta ei taha, et me üritaks mõistusega seletada neid asju,
vaid lihtsalt võtaksime selle usus vastu.
Olgu, Issand, kui ütled "kõik", siis see käib ka minu kohta.
Kõik tõesti tähendab kõiki. Halleluuja!
Nüüd võime minna Matteuse evangeeliumi.
Haiguste teemat uurides on Mt 8 täis tervenemiskirjakohti.
Seda tasub lugeda ja uurida. Süüa seda Sõna nagu ravimit võttes.
See on hea ravimi leiukoht. Kohe Mt 8 algusest:
"Kui siis Jeesus tuli mäelt alla, järgnesid talle suured rahvahulgad.
Ja vaata, tema juurde astus pidalitõbine, kummardas teda
ja ütles: Issand, kui sa tahad, siis sa võid mu puhtaks teha!”
Ka meil võib olla erinevaid mõtteid või takistusi tervenemise ees.
Me võime küsida, kas Issand tahab ikka meid tervendada?
Kerge on uskuda, et Ta suudab ja oskab,
sest Ta on ju kõikvõimas Jumal.
Seda on lihtne uskuda. Ma tean, et Issand oskab ja suudab.
Aga kas Ta tahab?
Piibel ütleb, et Jeesus ei tee vahet isikute vahel.
Siin Ta vastab selle küsimusele.
Pidalitõbine küsib sedasama:
"kui sa tahad, siis võid mu puhtaks teha!"
Ja Jeesus vastab. "Ja Jeesus sirutas käe välja,
puudutas teda ja ütles: Ma tahan, saa puhtaks!”
Jeesus ütleb: "Ma tahan!"
Ta ütleb praegusel hetkel meile kõigile:
"Mina tahan, saa puhtaks!"
"Ja ta sai otsekohe oma pidalitõvest puhtaks."
Kas pole imeline!
See jätkub salmis 5
"Aga kui Jeesus tuli Kapernauma,
astus tema juurde väeülem ja palus teda:
Issand, minu teener lamab kodus halvatuna maas hirmsas piinas!”
Jeesus ütles talle: Kas ma tulen ja teen ta terveks?”
Ent väeülem vastas: Ei, Issand, ma ei ole seda väärt,
et sina mu katuse alla tuleksid. Ütle ainult üks sõna"
ja mu teener paraneb!
Minagi olen ju inimene meelevalla all, aga minu käsu all on sõdureid
ja kui ma ütlen ühele: Mine ära!”, siis ta läheb,
ja teisele: Tule siia!”, siis ta tuleb, ja oma teenijale:
Tee seda!”, siis ta teeb.” Aga seda kuuldes Jeesus imestas
ja ütles neile, kes temaga kaasas käisid:
Tõesti, ma ütlen teile, nii suurt usku ei ole ma leidnud
Iisraelis ühelgi!" Ja lõpuks Ta ütles:
Mine! Nagu sa oled uskunud, nõnda sündigu sulle!”
Ja tema teener paranes selsamal tunnil."
Siin on taas juttu, et sõnast piisab. Sõnast piisab.
Ühest Jeesuse sõnast piisab.
Jeesuse sõna on nagu käsk "Valvel!" sõjaväes.
Kui Jeesuse ütleb: "Saa terveks!",
siis keha peab sellele kuuletuma.
Kui sõjaväes öeldakse: "Taganeda!",
siis kõik jooksevad. Kui Jeesus ütleb: "Ole vaba!",
siis su keha peab sõna kuulama. Sõnast piisab.
Jumal tahab meid julgustada uskuma seda,
et kui Tema ütleb midagi, siis Ta ka mõtleb seda.
Pühapäeval sõitsin autoga ühte kogudusse.
Jumal ütles mulle vesteldes hästi: "Jan, kui Joy lubab sulle midagi,
näiteks tassi teed koju jõudes, kas sa usud siis seda?"
Ma ütlesin, et muidugi, kui Joy midagi lubab,
siis ta peab sõna.
Mõistsin täpselt, kuhu Jumal tüürib.
Ilma, et Ta midagi ütleks, mõistsin ma:
"Just. Miks ma ei usalda Jumala Sõna samal moel."
Ma usun inimeste sõnu sageli rohkem kui Jumalat.
Me kõik teeme seda vahel,
Kui on keegi siin maa peal, taevas või kus iganes,
keda tõesti võib usaldada, siis see on Taevaisa.
Tema Sõna võib usaldada, sest Ta on Jumala Sõna.
Inimestena me võime lubada ja unustada.
Võime lubada ja siiski mitte sellest kinni pidada.
Võime isegi petta.
Aga mitte Jumal. Tema isegi ei saa valetada.
Kui Jumal ütleb, et Ta tahab Sind tervendada,
siis Tal on tõsi taga.
Kui Jumal ütleb, et ta on tulnud ja Tema haavade kaudu me oleme
juba terveks saanud, siis Ta mõtlebki seda.
Teine taksitus, mis võib olla me tervenemise teel
on mõte, et ma olen teinud pattu. Minu elus on patt.
Miks peaks Jumal tahtma mind tervendada,
kui mu elus on patt?
Meie kõikide eludes on kindlasti vähem või rohkem patte.
Ka sellele Ta tahab vastata. Lähme tagasi Lk 15,
sest olen leidnud Piiblist ainult ühe kirjakoha,
kus Jeesus räägib patust ja haigusest samas kohas.
Lugesime seda juba varem. Alates Lk 5:18.
Lugu mehest, kelle sõbrad tõid kanderaamiga
ja lasid läbi katuse Jeesuse jalge ette.
Kui Sa praegusel hetkel tood ennast ja oma haiguse Jeesuse jalge ette,
siis mõtle, et oleme Iisraelis rahvahulga keskel
ja Sina tuled elava Jeesuse jalge ette.
Mida Ta siis ütleb?
Luuka 5:20:
"Ja nende usku nähes ütles Jeesus:
Inimene, sinu patud on sulle andeks antud!”
Samal moel nagu siis, annab Jeesus sulle su patud andeks.
"Ja kirjatundjad ja variserid hakkasid arutama:
Kes see õige on, kes räägib Jumalat teotades?
Kes muu saab patte andeks anda kui ainult Jumal üksi?”
Aga Jeesus vastas neile nende mõtteid ära tundes:
Mis te arutate oma südames? Kumb on kergem,"
kas öelda: Sinu patud on sulle andeks antud!”
või öelda: Tõuse püsti ja kõnni!”?
Jeesus ütleb siin, et need on sama kerged.
Need kuuluvad sama lunastuse juurde.
Patud andeks ja keha terveks!
ma ütlen sulle: Tõuse püsti, võta oma kanderaam ja mine koju!”
"Ja otsekohe tõusis too üles nende silma all, võttis selle,
millel ta oli lamanud, ja läks koju Jumalat ülistades."
Ristil lunastas Jeesus su patud ja haigused.
Tahame palvetada Su eest.
Sa oled seal Jeesuse jalge ees
ja me läheme koos usus Tema palge ette.
Palume Temalt tervenemist.
Praegusel hetkel kavatseb Ta Sind puudutada.
Ava oma süda ja võta tervis vastu.
Kui tahad, võid kasvõi panna käe televiisori või arvuti peale,
kui see aitab sind.
Kui Sa ise ei vaja tervenemist, aga sul on mõni haigestunud
sugulane või sõber, siis võid ta tuua nüüd palves siia.
Aamen.
Tänu, Issand, et saame koos tulla Su palge ette. Halleluuja!
Oleme nagu Jeesuse-aegne rahvahulk
ja samal moel tulevad kõik haiged Su ette.
Issand, Sa oled hea Jumal ja Taeva ja meie keha vahel
pole enam mingeid takistusi. Meie patud on andeks antud.
Jeesuse nimel, Issand, ma palun, et Sa praegu sirutad käe
ja puudutad iga vaatajat nüüd ning tervendad kõigist haigustest.
Tänu, Issand, et Su tervendav võidmine voolab
praegusel hetkel iga vaataja kehas varvastest pealaeni.
Imeline, taevane tervenemine levib imelise soojusena kogu kehas.
Jeesuse nimel. Aamen.
Halleluuja!
Issand on nii hea.
Issandast ja Tema headusest võiks rääkida kaua,
aga tänane osa ongi läbi.
Kui soovid toetada seda teletööd, võid teha seda helistades
Taevas TV7 Eesti kanali annetusnumbril 900 1777.
Kõne maksab Eestis 7 eurot.
Võid ka teha ülekande ekraanil kuvatavate kontonumbrite kaudu.
See läheb TV7 töö toetuseks.
Jeesus õnnistagu Sind ja hoidku Sind kogu päeva
ja ka tulevikus. Jeesuse nimel, aamen.
Swedbank 221048388411 SEB 10220109461019 Saaja: Taevas TV7
Tõlge: Meeli ja Marko Martin